
Изх. № ………………..………...2021 г.
ДО

ОБЩИНСКИ СЪВЕТ 

ЗЛАТОГРАД

ДОКЛАДНА ЗАПИСКА

от Мирослав Митков Янчев – кмет на Община Златоград


Относно: Съгласуване на системата от образователни институции на територията на Община Златоград  за учебната 2021 / 2022 година
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На настоящото заседание на Общински съвет представям системата от училища, детски градини и Център за подкрепа за личностно развитие  в Община Златоград за предстоящата учебна година. Тя се състои от две средни училища, три основни училища, пет детски градини и един Център за подкрепа за личностно развитие.

В общинските детски градини, подготвителните целодневни групи за задължителна предучилищна подготовка (5 и 6 годишни)   ще се посещават от 151 деца. При необходимост, материално-техническата база и персонала, имат възможност да осигурят условия за задължително посещение и на четиригодишните деца от общината.
Първокласниците, които очакваме да започнат обучение през новата учебна година са общо  60,  разпределени по училища, както следва:
- в ОУ „Васил Левски” гр. Златоград - 42 ученика; в СУ „Св. княз Борис І” с. Старцево - 12 ученика; в ОУ „Св.Св.Кирил и Методий” с. Долен - 4 ученика; в ОУ „Васил Левски” с. Ерма река – 2 ученика.

В двете средни училища се проведе прием след завършен седми клас, разпределен по профили и професии за СУ „Антим І” гр. Златоград, както следва:
- профил „Чужди езици”, интензивно изучаване на английски език, една паралелка;

- профил „Природни науки”, засилено изучаване на биология, химия, една паралелка;

- една професионална паралелка, с професия „Икономист информатик”.
В СУ „Свети княз Борис І” с. Старцево е обявен прием в една професионална паралелка със специалност „Планински водач” (защитена професия), за която има записани седем ученика. През учебната 2021/ 2022 година в  гимназиалния етап на училището ще има две паралелки, съответно една в 8 клас и една в 11 клас.
За поредна година, все по-малко са учениците след седми клас, желаещи да се обучават в професионални паралелки. 
Предлагам на вашето внимание, за обсъждане и утвърждаване,  следния проект за решение:

І.РЕШЕНИЕ
На основание чл.21, ал.1,т.23 и във връзка с чл.17, ал.1, т.3 от ЗМСМА, и с чл.2, ал.1, ал.3 и ал.4 и чл.256, ал.4 от Закона за предучилищно и училищно образование Общински съвет Златоград

РЕШИ

Съгласува институциите в системата на предучилищното и училищното образование в Община Златоград за учебната 2021/2022 година, както следва:

 ДЕТСКИ ГРАДИНИ

· ДГ "Снежанка" гр.Златоград;

· ДГ "Радост" гр.Златоград;

· ДГ "Щастливо детство" с.Старцево – в т.ч. една  яслена група

· ДГ "Детски свят" с.Долен;

· ДГ "Детелина" с.Ерма река.

 УЧИЛИЩА

· СУ "Антим І" гр.Златоград;

· СУ "Св. княз Борис І" с.Старцево;

· ОУ "В. Левски" гр.Златоград ;

· ОУ "Св. Св. Кирил и Методий" с.Долен;

·  ОУ „В. Левски” с.Ерма река;

Център за подкрепа за личностно развитие гр.Златоград.

С уважение,

МИРОСЛАВ ЯНЧЕВ

Кмет на Община Златоград

Изготвил,

Минка Башева

Главен експерт О ЗК

Съгласували,
Асен Черешаров 
Юрисконсулт, ПИ и ЛЗЛД

Любомир Ангелов

Директор на Дирекция "Хуманитарни дейности, благоустрояване, озеленяване и  опазване на околната среда"




                             В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

